મુખ્ય ન્યાયાધીશે વડા પ્રધાન સમક્ષ જણાવ્યું હતુ કે જો વર્તમાન માળખા મુજબ જ આવા પ્રયોગ ચાલુ રાખવામાં આવશે તો કોર્પોરેટ ક્ષેત્રના અરજદારો માટે અલગ કોમર્શિયલ કોર્ટ બનાવવાની તમારી યોજના સફળ નહિ નીવડે, સાથે સાથે એ બાબતનું પણ ધ્યાન દોર્યું છે કે એફડીઆઇ હોય અથવા મેઇક ઇન ઇન્ડિયા કે વિકાસને લગતું કોઇ સપનું આ તમામ બાબતો સાકાર થવાની ન્યાયતંત્રની ઉચિત રીતે કામ કરવાની બાબત પર આધાર રાખે છે. સરકારે આ તમામ બાબતો તેની ટીકા તરીકે લેવી જોઇએ નહીં. હકીકતમાં આ બાબત લાંબા સમયથી એકત્રિત થયેલી વાસ્તવિક સમસ્યા છે. જેનો વર્તમાન સરકારે એક મોટા પડકાર તરીકે સ્વીકાર કરવો જોઇએ.